同同學聚舊，諗住去間可以坐得耐啲又俾人傾計嘅餐廳，所以黎咗依間cafe。因為唔飲咖啡，所以冇叫到出名嘅咖啡飲，淨係叫咗下面個意粉食。意粉唔太軟又唔太硬，依種口感唔錯，而且比起其他café嘅份量多，配埋個芝士就更加入味，意粉入面有煎過嘅磨菇同煙肉，有好多片，令到每啖意粉都有滿滿嘅配料。上面灑咗紫菜同蟹子，撈埋一齊食真係好惹味。而且成碟意粉顏色襯得唔錯，令人食慾大增。最美中不足嘅係食食下會覺得有啲膩，不過整體黎講一流。